"Á míńtyé mí bə̄lə́ mā, makogolan ai Ǹtondôbə: ńdɔ ǎ yalan ma; âbum Áwú malóe nə́ bə́ zu ma ka: wawóg kíŋ dzama. 4O ngáwoa ma édɔ̄g máŋ étēde, ńdɔ məndím mə́ ngákilan ma á nyɔ́l á kpág; bifén mə́ndím bíe bísə̄ bí ngálodan ma á nyɔ́l. 5Ma nâ: O tsídan yǎ fɔ̄ɔ̄ má á mís móe. Dzam dá, mə ngə́lə́ mə bəbəgə ḿfág yǎ ḿfūfúb tə́mpɛl woe. 6Məndím mə́ ngakɔ́dan yǎ mā á nyɔ́l a kələ kwí á kíŋ, mə́ ńtɔ̄á édɔ̄g étēde. Zɔ̌bɔn e ngáman ma vúd édīnga á ńlō. 7Mə ngásus á tín miǹkǒl; ndɔ́ á məngǒŋ yā miǹnǎm yā tolendǒŋ, ǹnam Áwú, mə́ ngáfɛd ma. Hədá, ńdɔ o ngádúgan ma dudu ébē á yōb mə və̌, ǎ Ńtondôbə, Zambá wáma. 8Éyɔŋ dzí mə̌ ku yǎ sɔ́m ńnəmaná, mə̌ ngadúgan tsog ńdɔ madzó nâ: "Ǎ Ńtondôbə". Ńdɔ ngogolán dzama e sɔ́ kwī ábə wa, á ḿfūfúb tə́mpɛl woe. 9Ébá báyə́bə bivovǒl bí byə́m, bə́ dzōge akyaí ńyə́bə́ tē ! 10Ḿfág wáma, mayi wa túnī bītsíga ai bía bí olugú, mə́tīn mə̄ ngálíg, mayi mɔ́ kpân. Akodé lásɔ̄ ábə Ǹtondôbə ! 11Abǒg tē hḿ Ńtondôbə a ngávə́ ekókɔ̄s ábēndé, etíe etíé ńdɔ ékókɔ̄s é ngákə yóó Yónas á ńkōd sí.